wannaphong/clean_thaiwikipedia huggingface dataset:
# Ceratiosicyos
Ceratiosicyos เป็นสกุลของพืชดอกที่อยู่ในวงศ์ Achariaceae

ถิ่นกำเนิดของมันคือแอฟริกาตอนใต้

สปีชีส์ในสกุล ได้แก่:
 Ceratiosicyos laevis (Thunb.) A.Meeuse
# Cephalotomandra
Cephalotomandra เป็นสกุลของพืชดอกที่อยู่ในวงศ์บานเย็น

ถิ่นกำเนิดของมันคืออเมริกากลางถึงโคลัมเบีย

สปีชีส์ในสกุล ได้แก่:
Cephalotomandra fragrans 
Cephalotomandra panamensis
# Cephalorhizum
Cephalorhizum เป็นสกุลของพืชดอกที่อยู่ในวงศ์เจตมูลเพลิง

ถิ่นกำเนิดของมันคือเอเชียกลาง อัฟกานิสถาน

สปีชีส์ในสกุล ได้แก่:
Cephalorhizum coelicolor 
Cephalorhizum micranthum 
Cephalorhizum oopodum 
Cephalorhizum pachycormum 
Cephalorhizum popovii 
Cephalorhizum turcomanicum
# ปีเตอร์ ควิลล์ (จักรวาลภาพยนตร์มาร์เวล)
ปีเตอร์ ควิลล์  เป็นตัวละครที่แสดงโดย คริส แพร็ตต์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งบางครั้งรู้จักกันในชื่อ สตาร์-ลอร์ด ซึ่งมีพื้นฐานมาจากตัวละครมาร์เวลคอมิกส์ที่มีชื่อเดียวกัน

ควิลล์ได้ปรากฏตัวในภาพยนตร์ MCU สี่เรื่องโดยเริ่มจาก รวมพันธุ์นักสู้พิทักษ์จักรวาล ในปี พ.ศ. 2557 ซึ่งเขาเป็นหนึ่งในตัวละครนำ ตัวละครปรากฏตัวอีกครั้งในบทนำใน รวมพันธุ์นักสู้พิทักษ์จักรวาล 2 ในปี พ.ศ. 2560 ตามด้วยการปรากฏตัวที่เล็กลง แต่มีความสำคัญใน อเวนเจอร์ส: มหาสงครามล้างจักรวาล และการปรากฏตัวรวมพลใน อเวนเจอร์ส: เผด็จศึก ควิลล์กลับมาในเรื่อง ธอร์: เลิฟแอนด์ธันเดอร์, เดอะการ์เดียนส์ออฟเดอะกาแล็กซี่ฮอลิเดย์สเปเชียล และ รวมพันธุ์นักสู้พิทักษ์จักรวาล 3
# ร็อคเก็ต (จักรวาลภาพยนตร์มาร์เวล)
ร็อคเก็ต แร็กคูน  (พากย์เสียงโดย แบรดลีย์ คูเปอร์) เป็นตัวละครในภาพยนตร์แฟรนไชส์จักรวาลภาพยนตร์มาร์เวล (MCU) เขาเป็นอเวนเจอร์และเป็นสมาชิกของการ์เดียนส์ออฟเดอะกาแล็กซี่ ซึ่งเป็นทหารรับจ้างอารมณ์ร้อนและเป็นผู้เชี่ยวชาญด้านอาวุธ ตัวละครนี้มีพื้นฐานมาจากตัวละครมาร์เวลคอมิกส์ที่มีชื่อเดียวกัน การแปลความหมายท่าทางของร็อคเก็ตมีพื้นฐานมาจากการเคลื่อนไหวของ ฌอน กันน์ และพฤติกรรมในชีวิตจริงของแรคคูนตัวจริงที่ชื่อ Oreo

ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ รวมพันธุ์นักสู้พิทักษ์จักรวาล, รวมพันธุ์นักสู้พิทักษ์จักรวาล 2, อเวนเจอร์ส: มหาสงครามล้างจักรวาล, และ อเวนเจอร์ส: เผด็จศึก เขาจะกลับมาในภาพยนตร์เรื่องต่อไปคือ ธอร์: เลิฟแอนด์ธันเดอร์ และ รวมพันธุ์นักสู้พิทักษ์จักรวาล 3 รวมถึง เดอะการ์เดียนส์ออฟเดอะกาแล็กซี่ฮอลิเดย์สเปเชียล
# แรงแวนเดอร์วาลส์
ในฟิสิกส์โมเลกุล แรงแวนเดอร์วาลส์ (, [fɑn dər ˈʋaːls]) เป็นอันตรกิริยาที่ขึ้นกับระยะทางระหว่างอะตอมหรือโมเลกุล แรงนี้แตกต่างจากพันธะไอออนิกและพันธะโคเวเลนต์เนื่องจากไม่ได้เป็นผลจากพันธะเคมีเชิงอิเล็กตรอน แรงแวนเดอร์วาลส์เป็นแรงอย่างอ่อนและไวต่อการรบกวน และจะหายไปอย่างรวดเร็วเมื่อโมเลกุลทั้งสองมีระยะห่างกัน

แรงแวนเดอร์วาลส์มีบทบาทสำคัญในหลายสาขาวิชา เช่น เคมีซูปราโมเลกุล ชีววิทยาเชิงโครงสร้าง วิทยาศาสตร์พอลิเมอร์ นาโนเทคโนโลยี วิทยาศาสตร์พื้นผิว และฟิสิกส์สสารควบแน่น แรงนี้ยังเป็นพื้นฐานของหลายคุณสมบัติในสารประกอบอินทรีย์และของแข็งโมเลกุล รวมถึงการละลายในตัวกลางมีขั้วและไม่มีขั้ว

เมื่อไม่มีแรงอื่นปรากฏ ระยะระหว่างอะตอมจะก่อให้เกิดแรงผลักมากกว่าแรงดึงดูด สิ่งนี้เรียกว่าระยะติดต่อฟานเดอร์วาลส์ (Van der Waals contact distance) ปรากฏการณ์นี้เกิดจากแรงผลักซึ่งกันและกันของหมอกอิเล็กตรอนของอะตอม แรงแวนเดอร์วาลส์มีต้นกำเนิดเดียวกับปรากฏการณ์คาซิมีร์ อันเป็นแรงที่เกิดจากการกระเพื่อมทางควอนตัมในสนามของแรง

แรงแวนเดอร์วาลส์ตั้งชื่อตามโยฮันเนส ดิเดริก ฟาน เดอ วาลส์ นักฟิสิกส์ชาวดัตช์ มักถูกอธิบายว่าเป็นกลุ่มร่วมของแรงล็อนด็อน (ระหว่างขั้วเหนี่ยวนำชั่วคราว) แรงเดอบาย (ระหว่างมีขั้วถาวรกับขั้วเหนี่ยวนำ) และแรงเคโซม (ระหว่างขั้วถาวร)

 คำจำกัดความ 
แรงแวนเดอร์วาลส์รวมถึงแรงดึงดูดและแรงผลักระหว่างอะตอมและโมเลกุล แรงนี้แตกต่างจากพันธะโคเวเลนต์และพันธะไอออนิกเพราะเกิดจากความสัมพันธ์ทางสภาพมีขั้วที่ผันผวนของอนุภาคใกล้เคียง แรงแวนเดอร์วาลส์เป็นแรงอ่อนที่สุดในบรรดาแรงเคมีอย่างอ่อน มีความแข็งแรงประมาณ 0.4 ถึง 4 kJ/mol แรงนี้เป็นผลจากการเปลี่ยนผ่านชั่วคราวของความหนาแน่นอิเล็กตรอน กล่าวคือเมื่อเกิดความเปลี่ยนแปลงของอิเล็กตรอนไปมาระหว่างด้านใดด้านหนึ่งของนิวเคลียส จะก่อให้เกิดประจุย่อยที่สามารถดึงดูดและผลักอะตอมใกล้เคียง แรงแวนเดอร์วาลส์ตรวจพบได้ยากเมื่อระยะระหว่างอะตอมมากกว่า 0.6 นาโนเมตร ขณะที่หากระยะระหว่างอะตอมน้อยกว่า 0.4 นาโนเมตร แรงนี้จะกลายเป็นแรงผลัก

แรงแวนเดอร์วาลส์มีลักษณะเด่นคือ เป็นแรงที่อ่อนกว่าพันธะโคเวเลนต์และพันธะไอออนิก เป็นแรงที่ไม่เกี่ยวข้องกับทิศทาง เป็นแรงในระยะใกล้จึงกระทำต่ออนุภาคใกล้เคียงเท่านั้น และไม่ได้ขึ้นกับอุณหภูมิ ยกเว้นแรงดึงดูดระหว่างขั้ว (dipole–dipole interactions) หรือแรงเคโซม

 แรงลอนดอน แรงเดอบาย และแรงเคโซม 
แรงลอนดอน (London dispersion force) เป็นแรงที่เกิดจากอะตอมหรือโมเลกุลมีขั้วชั่วคราว สภาพมีขั้วนี้สามารถเหนี่ยวนำจากโมเลกุลมีขั้วหรือการผลักของหมอกอิเล็กตรอนประจุลบในโมเลกุลไม่มีขั้ว ฉะนั้นแรงลอนดอนจึงถือว่าเกิดจากการผันผวนของความหนาแน่นอิเล็กตรอนในหมอกอิเล็กตรอน อะตอมที่มีจำนวนอิเล็กตรอนมากจะมีแรงลอนดอนมากกว่าอะตอมที่มีจำนวนอิเล็กตรอนน้อย แรงลอนดอนตั้งชื่อตามฟริทซ์ ล็อนด็อน นักฟิสิกส์ชาวเยอรมัน

แรงเดอบาย (Debye force) เป็นแรงที่เกิดจากอันตรกิริยาระหว่างโมเลกุลมีขั้วถาวรกับโมเลกุลมีขั้วเหนี่ยวนำ โมเลกุลมีขั้วเหนี่ยวนำเกิดขึ้นเมื่อโมเลกุลหนึ่งที่มีขั้วถาวรผลักอิเล็กตรอนของอีกโมเลกุล เหนี่ยวนำให้เกิดแรงดึงดูดซึ่งกันและกันระหว่างโมเลกุล แรงเดอบายไม่สามารถเกิดได้ระหว่างอะตอมและไม่ขึ้นกับอุณหภูมิเหมือนแรงเคโซม แรงเดอบายตั้งชื่อตามปีเตอร์ เดอบาย นักฟิสิกส์ชาวดัตช์

แรงเคโซม (Keesom force) เป็นอันตรกิริยาที่เกิดระหว่างโมเลกุลมีขั้วถาวรสองโมเลกุล โมเลกุลมีขั้วถาวรนี้มีการจัดเรียงที่ทำให้ประจุย่อยต่างขั้วของทั้งสองโมเลกุลอยู่ใกล้กันจึงก่อให้เกิดแรงดึงดูด แรงเคโซมเป็นแรงที่ขึ้นกับอุณหภูมิและไม่เกิดในสารละลายในน้ำที่มีอิเล็กโทรไลต์ แรงนี้ตั้งชื่อตามวิลเลิม เฮนดริก เคโซม นักฟิสิกส์ชาวดัตช์
# กาโมรา (จักรวาลภาพยนตร์มาร์เวล)
กาโมรา  เป็นตัวละครที่แสดงโดย โซอี ซัลดานา ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ในภาพยนตร์กาโมราเป็นสมาชิกคนหนึ่งของการ์เดียนส์ออฟเดอะกาแล็กซี่ ซึ่งหนีการใช้ชีวิตก่อนหน้านี้ของเธอในฐานะมือสังหารที่ถูกธานอสบังคับให้เป็นลูกบุญธรรมหลังจากที่เขากำจัดเผ่าพันธุ์ของดาวเคราะห์ไปครึ่งหนึ่งรวมถึงแม่ของเธอด้วย เธอมีความสัมพันธ์กับปีเตอร์ ควิลล์ โดยความสัมพันธ์นั้นดำเนินต่อไปจนกระทั่งเธอเสียชีวิตด้วยน้ำมือของธานอส ต่อมาตัวละครในเวอร์ชันที่ก่อนหน้าจากไทม์ไลน์อื่นจะถูกนำเข้ามาใน MCU แต่ตัวละครนี้ไม่มีความรู้สึกต่อควิลล์

ในปี พ.ศ. 2564 ได้ปรากฏตัวในภาพยนตร์ MCU สี่เรื่องโดยเริ่มจาก รวมพันธุ์นักสู้พิทักษ์จักรวาล ในปี พ.ศ. 2557 ซึ่งเธอเป็นหนึ่งในตัวละครนำ ตัวละครปรากฏตัวอีกครั้งในบทนำในเรื่อง รวมพันธุ์นักสู้พิทักษ์จักรวาล 2 ในปี พ.ศ. 2560 ตามด้วยการปรากฏตัวที่เล็กลง แต่มีความสำคัญใน อเวนเจอร์ส: มหาสงครามล้างจักรวาล และการปรากฏตัวรวมพลใน อเวนเจอร์ส: เผด็จศึก เธอกำลังจะกลับมาในภาพยนตร์เรื่องใหม่ รวมพันธุ์นักสู้พิทักษ์จักรวาล 3
# วัดไทร
วัดไทร อาจหมายถึง
 วัดไทร เขตจอมทอง กรุงเทพมหานคร 
 วัดไทร เขตบางคอแหลม กรุงเทพมหานคร
 วัดไทร จังหวัดนนทบุรี
 วัดไทร จังหวัดนครปฐม
 วัดไทร จังหวัดสมุทรสงคราม
 วัดไทร จังหวัดสุราษฎร์ธานี
# ชเว บย็อง-ชัน
ชเว บย็อง-ชัน (เกิด 12 พฤศจิกายน พ.ศ. 2540) หรือที่รู้จักกันในชื่อ บย็องชัน เป็นนักร้องและนักแสดงชาวเกาหลีใต้ เขาเปิดตัวในฐานะสมาชิกของวิกทัน บอยแบนด์เกาหลีใต้ ใน พ.ศ. 2559 เขาเข้าแข่งขันในรายการ พรอดิวซ์เอ็กซ์ 101 ใน พ.ศ. 2562 และได้เปิดตัวทางการแสดงในละครเรื่อง ไลฟ์ออน ใน พ.ศ. 2563 น พ.ศ. 2564 มีผลงานทางการแสดงชื่อเรื่อง The King’s Affection: ราชันผู้งดงาม
# เหอ อี้ฝาน
เหอ อี้ฝาน (เกิด 22 สิงหาคม พ.ศ. 2541) มีชื่อในภาษาอังกฤษว่า ลีโอ เหอ เกิดที่เสฉวนอี๋ปิน เป็นนักร้อง, นักแต่งเพลง, แร็ปเปอร์, นักเต้น และนักแสดงชาวจีน ในปี พ.ศ. 2558 ลีโอเข้าร่วมรายการโทรทัศเรียลลิตีโชว์ "ซูเปอร์ไอดอล" ฤดูกาล 1 เมื่อปี พ.ศ. 2559 เข้าร่วมรายการ "ซูเปอร์ไอดอล" ฤดูกาล 2 และเมื่อวันที่ 18 ตุลาคม 2559 ได้เปิดตัวอาชีพนักดนตรีร่วมกับสมาชิกวงดนตรีทีม SWIN-S, ร่วมกับสมาชิกของกลุ่มได้ออกผลงานเพลง "นิวเวิลด์", "อีพี1" และ "อีพี2" ในเดือนมกราคม 2561 ได้เข้าร่วมในละครออนไลน์เรื่อง "ราสคัล"  เมื่อวันที่ 23 เมษายน 2561 ออกซิงเกิล "ไอแอมนอตไฟน์", ในวันที่ 22 สิงหาคม 2561 ออกซิงเกิล ลีโอคิง และรวมถึงการแต่งเพลง 11 ธันวาคม 2561 เข้าร่วมรายการวาไรตี้ Youku "ออลฟอร์วัน" 30 สิงหาคม 2562 ออกซิงเกิลแต่งเพลง "อาฟเตอร์ดาวน์" 13 ธันวาคมออกซิงเกิลแต่งเพลง "เนเวอร์มายด์" 19 มกราคม 2563 เข้าร่วมรายการเปิดตัวใหม่ของจีน "นิววอยซ์พลีสแอดไวส์" ก่อตั้งเทรนด์กรุ๊ปร่วมกับเวิน ชูฉิน ซึ่งเป็นตัวแทนวิทยาลัยดนตรีเสฉวนเข้าแข่งขัน 20 พฤษภาคม 2563 เปิดตัวเพลงเดี่ยวที่แต่งเอง "แอกคอมพานียู"
# การปฏิวัติอุตสาหกรรมครั้งที่ 2
การปฏิวัติอุตสาหกรรมครั้งที่ 2 หรือการปฏิวัติเทคโนโลยี เป็นระยะที่มีการวางมาตรฐานและการทำให้เป็นอุตสาหกรรมอย่างรวดเร็วตั้งแต่ปลายคริสต์ศตวรรษที่ 19 ถึงต้นคริสต์ศตวรรษที่ 20 สำหรับการปฏิวัติอุตสาหกรรมครั้งแรกซึ่งยุติลงในช่วงกลางคริสต์ศตวรรษที่ 19 นั้น ถูกคั่นด้วยระยะชะลอตัวของนวัตกรรมที่สำคัญก่อนการปฏิวัติครั้งนี้ใน ค.ศ. 1870 แม้ว่าเหตุการณ์การปฏิวัติอุตสาหกรรมครั้งที่ 2 จำนวนหนึ่งสืบย้อนไปได้ถึงนวัตกรรมก่อนหน้านี้ในด้านการผลิต เช่น การตั้งอุตสาหกรรมเครื่องมือกล การพัฒนาวิธีการผลิตชิ้นส่วนสับเปลี่ยนได้ (interchangeable parts) และการประดิษฐ์กระบวนการเบสเซเมอร์เพื่อผลิตเหล็กกล้า แต่การปฏิวัติอุตสาหกรรมครั้งที่ 2 นี้โดยทั่วไประบุว่าอยู่ระหว่าง ค.ศ. 1870 ถึง 1914 (ปีที่สงครามโลกครั้งที่หนึ่งอุบัติ)The Second Industrial Revolution: 1870-1914

ความก้าวหน้าของเทคโนโลยีการผลิตทำให้เกิดการใช้ระบบเทคโนโลยีอย่างแพร่หลาย เช่น เครือข่ายโทรเลขและทางรถไฟ การส่งแก๊สและน้ำ และระบบสิ่งปฏิกูล ซึ่งก่อนหน้านั้นจำกัดวงอยู่ในนครไม่กี่แห่งเท่านั้น การขยายตัวอย่างมหาศาลของเส้นทางรถไฟและโทรเลขหลัง ค.ศ. 1870 ทำให้เกิดการเคลื่อนย้ายประชากรและความคิดอย่างไม่เคยมีมาก่อน ซึ่งทำให้เกิดโลกาภิวัฒน์ระลอกใหม่ ในช่วงเวลาเดียวกัน มีการเริ่มระบบเทคโนโลยีใหม่ ซึ่งที่สำคัญที่สุดได้แก่ พลังงานไฟฟ้าและโทรศัพท์ การปฏิวัติอุตสาหกรรมครั้งที่ 2 ดำเนินไปจนเข้าสู่คริสต์ศตวรรษที่ 20 ด้วยการติดตั้งไฟฟ้าในโรงงานระยะต้นและสายการผลิต
# วัดไทร (จังหวัดสุราษฎร์ธานี)
วัดไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี

สันนิษฐานว่าสร้างวัดไทรขึ้นในสมัยอาณาจักรศรีวิชัยระหว่าง พ.ศ. 1300–1800 โดยเชื่อมโยงกับวัดกลางเก่าและวัดพระโยคที่อยู่บริเวณเดียวกัน ซึ่งล้วนแต่พบโบราณวัตถุหลายชิ้น สำหรับวัดไทรพบพระพุทธรูปแกะสลักด้วยหินทราย ปัจจุบันประดิษฐานที่อุโบสถหลังใหม่ ซึ่งสร้างเมื่อ พ.ศ. 2474 ส่วนปฎิมากรรมในสมัยรุ่นเดียวกับวัตถุโบราณที่ปรักหักพังได้เก็บรวบรวมไว้ใต้ฐานอุโบสถ

เดิมวัดไทรเป็นที่รกร้างว่างเปล่ามีต้นไม้ใหญ่มากมายหลากหลายชนิดโดยเฉพาะต้นไทรซึ่งต่อมาเป็นที่มาของชื่อวัด สภาพภายในวัดมีกุฎิทรงไทยเพียงไม่กี่หลัง อุโบสถหลังเก่าชำรุดแต่ก็ยังพอเห็นร่องรอยของลวดลายของช่างฝืมือสมัยโบราณ เช่น หน้าบันและฝาผนัง เป็นต้น ช่วงตอนปลายกรุงศรีอยุธยาวัดไทรเป็นศูนย์กลางของการปฏิบัติธรรม แต่ปรากฏว่าไม่มีการก่อสร้างหรือบูรณะถาวรวัตถุแต่อย่างใด นับตั้งแต่ พ.ศ. 2465 จนถึงเจ้าอาวาสรูปปัจจุบันได้บูรณปฎิสังขรณ์ให้อยู่ในสภาพรุ่งเรืองจนกระทั่งถึงปัจจุบันนี้ ในช่วงสงครามโลกครั้งที่สอง เมื่อวันที่ 8 ธันวาคม พ.ศ. 2484 ญี่ปุ่นยกพลขึ้นบกที่จังหวัดสุราษฎร์ธานีได้ยึดเอาศาลาการเปรียญเป็นฐานบัญชาการรบครั้งนั้น 

จุดเด่นของวัด คือ ศาลาการเปรียญ เป็นอาคาร 2 ชั้น สร้างเมื่อ พ.ศ. 2475 ในสมัยหลวงพ่อฉุย หน้ากว้าง 12 เมตร ยาว 28 เมตร สูง 18 เมตร สร้างกับไม้เคี่ยมและไม้หลุมพอ ทั้งหลัง เดิมเคยใช้เป็นศาลาการเปรียญและเป็นที่ตั้งโรงเรียน ธรรม รตน ศึกษา พ.ศ. 2476 สำหรับพระเณรได้ศึกษาหาความรู้ ภายในมีพระพุทธ เญยยอญฎิมา ประดิษฐานให้ประชาชนกราบไหว้บูชา ปัจจุบันได้ใช้เป็นพิพิธภัณฑ์
# ลีฟูกา
ลีฟูกา  เป็นเกาะภายใต้อำนาจอธิปไตยของราชอาณาจักรตองงา ตั้งอยู่บริเวณกลุ่มเกาะฮาอะไป ทางตอนกลางของประเทศ และอยู่ทางตะวันออกเฉียงเหนือของกรุงนูกูอาโลฟา เกาะแห่งนี้เป็นศูนย์กลางการบริหารของเขตฮาอะไป เนื่องจากปาไงตั้งอยู่บนเกาะแห่งนี้ ลีฟูกามีพื้นที่ 11.42 ตารางกิโลเมตร และมีประชากร 2,968 คนGeoHive  Tonga

ลีฟูกาเป็นสถานที่ที่กัปตันเจมส์ คุกเรียกตองงาว่า "หมู่เกาะแห่งมิตรภาพ" นอกจากนี้ลีฟูกายังมีความสำคัญทางประวัติศาสตร์ในฐานะที่เป็นที่ทอดสมอสุดท้ายของเรือ ปอร์โตแปรงซ์ ที่ใน ค.ศ. 1806 นักเดินเรือและนักล่าวาฬชาวอังกฤษถูกชาวพื้นเมืองจากชายฝั่งตะวันตกเฉียงเหนือเข้าโจมตี พร้อมทั้งสังหารลูกเรือส่วนใหญ่ ลูกเรือที่มีชีวิตรอดคนหนึ่งคือวิลเลียม มารีเนอร์ ที่ต่อมาได้ผูกมิตรกับกษัตริย์ท้องถิ่นและใช้ชีวิตในตองงา 4 ปี ก่อนที่จะได้รับอนุญาตให้กลับอังกฤษ ซึ่งการใช้ชีวิตในครั้งนั้นนำไปสู่การเขียนหนังสือชื่อ An account of the natives of the Tongan Islands ที่บอกเล่าประสบการณ์ของมารีเนอร์ในตองงา และกลายเป็นหนังสือสำคัญทางด้านมานุษยวิทยาตองงา ใน ค.ศ. 2009 ได้มีการค้นพบสมอเรือ ปอร์โตแปรงซ์ โดยนักดำน้ำจากลีฟูกา และในเดือนสิงหาคม ค.ศ. 2012 ได้มีการค้นพบจุดที่เรืออับปรางบริเวณเกาะโฟอา ซึ่งออยู่ถัดไปทางเหนือของเกาะลีฟูกา
# วัดอินทาราม
วัดอินทาราม อาจหมายถึง
 วัดอินทารามวรวิหาร กรุงเทพมหานคร 
 วัดอินทาราม จังหวัดกาญจนบุรี
 วัดอินทาราม จังหวัดกำแพงเพชร
 วัดอินทาราม จังหวัดฉะเชิงเทรา
 วัดอินทาราม จังหวัดชัยนาท
 วัดอินทาราม อำเภอเชียงดาว จังหวัดเชียงใหม่
 วัดอินทาราม อำเภอไชยปราการ จังหวัดเชียงใหม่
 วัดอินทาราม อำเภอแม่ริม จังหวัดเชียงใหม่
 วัดอินทาราม อำเภอฮอด จังหวัดเชียงใหม่
 วัดอินทาราม จังหวัดนครนายก
 วัดอินทาราม จังหวัดนครศรีธรรมราช
 วัดอินทาราม จังหวัดนครสวรรค์
 วัดอินทาราม จังหวัดนนทบุรี
 วัดอินทาราม จังหวัดปราจีนบุรี
 วัดอินทาราม อำเภอบางบาล จังหวัดพระนครศรีอยุธยา
 วัดอินทาราม อำเภอพระนครศรีอยุธยา จังหวัดพระนครศรีอยุธยา
 วัดอินทาราม จังหวัดเพชรบุรี
 วัดอินทาราม อำเภอปทุมรัตต์ จังหวัดร้อยเอ็ด
 วัดอินทาราม อำเภอโพนทอง จังหวัดร้อยเอ็ด
 วัดอินทาราม จังหวัดศรีสะเกษ
 วัดอินทาราม จังหวัดสกลนคร
 วัดอินทาราม จังหวัดสมุทรสงคราม
 วัดอินทาราม จังหวัดสุราษฎร์ธานี
 วัดอินทาราม จังหวัดอุดรธานี
 วัดอินทาราม จังหวัดอุบลราชธานี
# กรณีพิพาทชื่อมาซิโดเนีย
การใช้ชื่อประเทศ "มาซิโดเนีย" เป็นข้อพิพาทระหว่างประเทศกรีซกับประเทศมาซิโดเนีย (ปัจจุบันคือประเทศมาซิโดเนียเหนือ) นับตั้งแต่ปี 1991 ถึงปี 2019 ข้อพิพาทนี้นำมาสู่การเสียเสถียรภาพในภูมิภาคบอลข่านตะวันตกเป็นเวลา 25 ปี ข้อพิพาทสิ้นสุดลงภายหลังการเจรจาระหว่างรัฐบาลทั้งสองประเทศภายใต้การไกล่เกลี่ยโดยสหประชาชาติ นำไปสู่การลงนามในความตกลงเปรสปาในวันที่ 17 มิถุนายน 2018 ภูมิหลังของข้อพิพาทนี้มีย้อนกลับไปตั้งแต่ต้นศตวรรษที่ 20 ที่ซึ่งกรณีข้อคำถามมาซิโดเนียและกรณีเหตุต่อสู้มาซิโดเนียเป็นปัจจัยหนึ่งที่นำไปสู่สงครามบอลข่าน แม้ข้อพิพาทการตั้งชื่อนั้นเป็นปัญหาในความสัมพันธ์ยูโกสลาฟ–กรีกมาตั้งแต่สงครามโลกครั้งที่สอง แต่ข้อพิพาทได้ถูกจุดฉนวนขึ้นมาใหม่ภายหลังการล่มสลายของยูโกสลาเวีย และการได้รับเอกราชของอดีตสาธารณรัฐสังคมนิยมมาซิโดเนียในปี 1991 ภายหลังข้อพิพาทสิ้นสุดลงในการลงนามระหว่างสองประเทศ ประเทศมาซิโดเนียได้เปลี่ยนชื่อประเทศเป็นประเทศมาซิโดเนียเหนืออย่างเป็นทางการในเดือนกุมภาพันธ์ ปี 2019

ข้อพิพาทนี้เกิดจากความกำกวมในการเรียกชื่อดินแดนของประเทศมาซิโดเนีย, ภูมิภาคมาซิโดเนียของประเทศกรีซ และราชอาณาจักรมาเกโดนีอา อาณาจักรโบราณของชาวกรีก ประเทศกรีซโต้เถียงในข้อพิพาทนี้โดยการอ้างข้อกังวลเรื่องอุดมการณ์เรียกร้องดินแดนใหม่ของชนชาติเดียวกัน กรีซยืนยันจุดยืนไม่เห็นด้วยกับการตั้งชื่อประเทศว่า "มาซิโดเนีย" โดยไม่มีการระบุตำแหน่งทางภูมิศาสตร์ที่ชัดเจน เช่น "มาซิโดเนียเหนือ" มาใช้กับชื่อที่ "ใช้โดยทุกกรณีและในทุกสถานการณ์" นอกจากนี้ประเทศกรีซยังระบุข้อเท็จจริงที่ว่าชาติพันธุ์กรีกมีการเรียกชนตนเองว่าเป็นชาวมาซิโดเนีย ในขณะที่มองว่าตนไม่เกี่ยวข้องกันกับชาติพันธุ์มาซิโดเนีย เพื่อสนับสนุนข้อเรียกร้องไม่ให้มีการใช้คำเรียกกลุ่มชาติพันธุ์มาซิโดเนีย และภาษามาซิโดเนียว่า "มาซิโดเนีย" เพิ่มเติมจากกรณีชื่อประเทศ นอกเหนือจากกรณีพิพาทการใช้ชื่อแล้ว ประเทศกรีซยังระบุว่าประเทศนอร์ทมาซิโดเนียไม่มีความชอบธรรมในการใช้สัญลักษณ์และตัวบุคคลสำหรับชาตินิยมมาซิโดเนียที่ซึ่งในทางประวัติศาสตร์ถือเป็นของวัฒนธรรมกรีซ เช่น การใช้สัญลักษณ์สุริยาเวอร์จินา และอะเล็กซานเดอร์มหาราช รวมถึงการที่รัฐบอลมาซิโดเนียให้การสนับสนุนแนวคิดรวมชาติใหม่ภายใต้ชื่อ สหรัฐมาซิโดเนีย ซึ่งกินพื้นที่ของประเทศกรีซ, บัลแกเรีย, แอลเบเนีย และเซอร์เบีย

ข้อพิพาทดำเนินและรุนแรงไปจนถึงระดับการไกล่เกลี่ยระหว่างประเทศ ในปี 1995 ทั้งสองประเทศได้จัดตั้งความสัมพันธ์ทวิภาคีระหว่างประเทศขึ้นอย่างเป็นทางการเพื่อเป็นจุดเริ่มต้นสู่การหาทางออกและเจรจาในกรณีข้อพิพาทการตั้งชื่อ ระหว่างการเจรจาดำเนินไปภายใต้การดูแลของสหประชาชาติ หลายรัฐและองค์กรนานาชาติได้เลือกใช้ชื่อเรียกประเทศว่า "อดีตสาธารณรัฐยูโกสลาฟมาซิโดเนีย" (the former Yugoslav Republic of Macedonia; FYROM) จนกว่าจะบรรลุข้อตกลง ในขณะที่สหประชาชาติยืนยันใช้ชื่อเรียกที่เป็นผลจากข้อตกลงร่วมระหว่างสองรัฐเท่านั้น การเจรจาเป็นไปโดยการนำของทูต วัสโก นาวโมฟสกี และอะดามันติโอส วัสซิลากิส ดำเนินการไกล่เกลี่ยโดยแมทธิว นิเมตซ์ ผู้มีส่วนร่วมในการคลี่คลายปัญหานี้มาตั้งแต่ปี 1994

 หมายเหตุ
# พระเจ้าโจวเซฺวียน
พระเจ้าโจวเซฺวียน (; สิ้นพระชนม์ 782 ปีก่อนคริสตกาล) พระนามเดิม จี จิ้ง เป็นพระมหากษัตริย์พระองค์ที่ 11 แห่งราชวงศ์โจวของจีนโบราณ เสวยราชย์ราว 827 (บางตำรากล่าวว่าครองราชย์ปี 825) –782 ปีก่อนคริสตกาล  

พระองค์เริ่มการปฏิวัติ เพื่อกอบกู้อำนาจของราชวงศ์โจวให้กลับมา ในช่วงเวลาของก้งเหอ พระองค์ได้ทำสงครามกับ 'คนเถื่อนตะวันตก' (อาจจะเป็นเซียนหยุน) และชาวป่าเถื่อนอีกกลุ่มหนึ่งที่แม่น้ำฮวยทางตะวันออกเฉียงใต้ ในปีที่เก้าของรัชกาล พระองค์ทรงมีรับสั่งเรียกประชุมเจ้านายทั้งหมด ต่อมาพระองค์ถูกขุนนางเข้าแทรกแซงทางการทหารในการทำสงครามอย่างยาวนานในรัฐลู่, เว่ย และรัฐฉี ซือ หม่าเฉียนกล่าวว่า "ในช่วงวลานี้ มีขุนนางหลายคนส่วนใหญ่ ที่ต้อต้านต่อราชโองการของราชวงศ์โจว" ในพงศาวดารระบุว่าพระองค์มีรับสั่งให้ประหารขุนนางตู้ปอ ผู้บริสุทธิ์ (Duke of Tangdu, 唐杜公) และสุดท้ายแล้ว พระองค์ก็ถูกสังหารโดยลูกธนูที่วิญญาณของตู้ปอยิงมา ต่อมาพระราชบุตรของพระองค์คือ พระเจ้าโจวโยว wขึ้นครองราชย์สืบต่อ เป็นพระมหากษัตริย์แห่งราชวงศ์โจวตะวันตกพระองค์สุดท้าย
# พระเจ้าโจวซี
พระเจ้าโจวซี (; สิ้นพระชนม์ 677 ปีก่อนคริสตกาล) พระนามเดิม จี หูฉี เป็นพระมหากษัตริย์พระองค์ที่ 16 แห่งราชวงศ์โจวของจีนโบราณ และเป็นพระมหากษัตริย์พระองค์ที่ 4 แห่งราชวงศ์โจวตะวันออกของจีนโบราณ เสวยราชย์ราว 681–677 ปีก่อนคริสตกาล

พระองค์ทรงเสวยราชย์ต่อจากพระเจ้าโจวจวง พระราชบิดาของพระองค์Trình Doãn Thắng, Ngô Trâu Cương, Thái Thành (1998), Cố sự Quỳnh Lâm, NXB Thanh Hoá ครั้นเมือพระองค์สวรรคต พระเจ้าโจวฮุ่ย พระราชบุตรก็ขึ้นครองราชย์ต่อ

เมื่อถึงเวลาที่จีนได้แตกแยกไปเป็นหลายรัฐ กลุ่มกษัตริย์ไม่ได้เป็นบุคคลที่มีอำนาจในจีนอีกต่อไปZHOU GENEALOGY
(Warring States Period)
# Congolanthus
Congolanthus เป็นสกุลของพืชดอกวงศ์ดอกหรีดเขา

ถิ่นกำเนิดอยู่ในบริเวณเขตร้อนของทวีปแอฟริกา

สปีชีส์ในสกุล ได้แก่:
 Congolanthus longidens (N.E.Br.) A.Raynal
# เกาะชิจิจิมะ
เกาะชิจิจิมะ (ญี่ปุ่น: 父島; โรมาจิ: Chichijima) เกาะมีขนาดใหญ่ที่สุดในหมู่เกาะโองาซาวาระ ตั้งอยู่ห่างไปทางเหนือของเกาะอิโวะจิมะประมาณ 240 กม. (150 ไมล์) อยู่ในการบริหารของหมู่บ้านโองาซาวาระ มีประชากรประมาณ 2,000 มีพื้นที่ 23.5 ตารางกิโลเมตรhttps://www.japan.travel/th/spot/1624/

เกาะนี้ตั้งอยู่บนพื้นที่ห่างไกลและไม่มีมลภาวะทางแสง ดังนั้น ท้องฟ้ายามค่ำคืนจึงงดงาม โดยเฉพาะบริเวณลานชมวิวของสถานีอุตุนิยมวิทยาในพื้นที่ทางฝั่งตะวันตกเฉียงเหนือของเกาะhttps://www.japan.travel/th/spot/1624/;ชมเหล่าวาฬ เที่ยวชายหาด และชื่นชมหมู่ดาวบนชิจิจิมะ ที่นี่ยังมีจุดชมวิวภูเขามิคาสึกิยามะที่ตั้งอยู่ทางฝั่งตะวันตกเฉียงเหนือของเกาะป็นจุดชมวิวพระอาทิตย์ยามเย็นhttps://matcha-jp.com/th/3886;6 จุดชมวิวบนเกาะ “ชิจิจิมะ” มรดกโลกทางธรรมชาติ

ประวัติ
นักสำรวจชาวสเปน เบร์นาร์โดเดลาตอร์เรเป็นชาวยุโรปคนแรกที่ค้นพบเกาะชิจิจิมะใน ค.ศ. 1549Welsch, Bernhard. (2004). "Was Marcus Island Discovered by Bernardo de la Torre in 1543?" Journal of Pacific History, 39:1, 109-122. อย่างไรก็ตามการขุดค้นทางโบราณคดีบนเกาะปรากฎหลักฐานว่าเคยมีชาวเมลานีเซียอาศัยอยู่บนเกาะ และรัฐบาลเอโดะเองได้ส่งบุคคลไปสำรวจเมื่อ ค.ศ. 1675 ถึงกระนั้นเกาะนี้ก็ไร้ผู้อยุ่อาศัยถึงเดือนพฤษภาคม ค.ศ .1830

ฐานทัพเรือขนาดเล็กได้รับการจัดตั้งขึ้นที่ชิจิจิมะใน พ.ศ. 2457 และเป็นที่ตั้งหลักของสถานีวิทยุระยะไกลของญี่ปุ่นในช่วงสงครามโลกครั้งที่สองรวมทั้งเป็นฐานกลางในการจัดหาและการสื่อสารระหว่างญี่ปุ่นและหมู่เกาะโองาซาวาระJapanese Defense Plan for Chichi Jima Peleliu: USMC WWII Combat website

หลังสิ้นสุดสงครามโลกครั้งที่สอง ผู้บัญชาการทหารสูงสุดของฝ่ายสัมพันธมิตรอนุญาตให้ชาวเกาะเพียง 129 คนกลับไปที่ชิจิจิมะ แผ่นดินไหวครั้งใหญ่ในชิลี พ.ศ. 2503 และสึนามิได้ทำลายอาคารและสิ่งก่อสร้างต่าง ๆ บนเกาะ

ภูมิอากาศ
ชิจิจิมะตั้งอยู่ที่พิกัด สภาพอากาศกึ่งเขตร้อนชื้น อุณหภูมิอบอุ่นถึงร้อนและชื้นตลอดทั้งปีและไม่เคยลดลงต่ำกว่า 9.2 ° C  หรือสูงกว่า 34.1° Cเนื่องจากกระแสน้ำอุ่นจากวงแหวนแปซิฟิกเหนือที่ล้อมรอบเกาะhttp://www.data.jma.go.jp/obd/stats/etrn/view/rank_s.php?prec_no=19&prec_ch=%8B%FA%98H%8Ex%92%A1&block_no=47971&block_ch=%8B%FA%98H&year=&month=13&day=&view=
ภาพถ่ายทางอากาศของเกาะชิจิจิมะ|thumb|279x279px
การเดินทาง
วิธีเดินทางไปเยือนเกาะชิจิจิมะคือขึ้นเรือเฟอรี่ค้างคืนจากกรุงโตเกียว "โองาซาวาระมารุ" จากท่าเรือทาเกะชิบะ ใช้เวลาประมาณ 24 ชั่วโมง จะผ่านหมู่เกาะอิซุ และเดินทางมาถึงชิจิจิมะในวันต่อมาhttps://www.japan.travel/th/spot/1624/;
วิธีการเดินทาง
# Conimitella
Conimitella เป็นสกุลของพืชดอกที่อยู่ในวงศ์ Saxifragaceae

ถิ่นกำเนิดของมันคือ ตะวันตกตอนกลางของแคนาดาไปถึงทางตะวันตกเฉียงเหนือของสหรัฐ

สปีชีส์ในสกุล ได้แก่:
 Conimitella williamsii (D.C.Eaton) Rydb.
# Conchopetalum
Conchopetalum เป็นสกุลของพืชดอกที่อยู่ในวงศ์เงาะ

ถิ่นกำเนิดของมันคือมาดากัสการ์

สปีชีส์ในสกุล ได้แก่:

Conchopetalum brachysepalum 
Conchopetalum madagascariense
# Comoliopsis
Comoliopsis เป็นสกุลของพืชดอกที่อยู่ในวงศ์โคลงเคลง

ถิ่นกำเนิดของมันคือเวเนซุเอลาและบราซิลตอนเหนือ

สปีชีส์ในสกุล ได้แก่:

Comoliopsis coriacea 
Comoliopsis montana 
Comoliopsis neblinae
# Conandrium
Conandrium เป็นสกุลของพืชดอกที่อยู่ในวงศ์ Primulaceae

พันธุ์พื้นเมืองคือ มาลีเซีย

สปีชีส์ในสกุล ได้แก่:
Conandrium polyanthum 
Conandrium rhynchocarpum
# สาวน้อยชมรมผู้กล้า
สาวน้อยชมรมผู้กล้า  เป็นซีรีส์อนิเมะโทรทัศน์ญี่ปุ่น 12 ตอน สร้างสรรค์โดยทากาฮิโระ ผลิตโดยสตูดิโอโกกูมิ และกำกับโดยเซจิ คิชิ เป็นส่วนหนึ่งของโปรเจกต์สื่อผสมที่เรียกว่า Takahiro IV Project ซีรีส์อนิเมะออกอากาศที่ประเทศญี่ปุ่นระหว่างวันที่ 17 ตุลาคมถึง 26 ธันวาคม พ.ศ. 2557 ทางช่อง MBS มีการตีพิมพ์ซีรีส์ไลต์โนเวลและมังงะหลายเรื่องโดยสำนักพิมพ์ ASCII Media Works วิดีโอเกมบนเครื่องเล่น เพลย์สเตชัน วิตา จำหน่ายในประเทศญี่ปุ่นในเดือนกุมภาพันธ์ พ.ศ. 2558 วิชวลโนเวลสำหรับ Windows จำหน่ายในเดือนธันวาคม พ.ศ. 2557 พร้อมดีวีดีและบลูเรย์แรกของอนิเมะ วิชวลโนเบลที่สองจำหน่ายพร้อมดีวีดีและบลูเรย์ชุดที่ 6 ในเดือนพฤษภาคม พ.ศ. 2558 อนิเมะฤดูกาลที่ 2 ออกอากาศระหว่างเดือนมีนาคม พ.ศ. 2560 ถึงมกราคม พ.ศ. 2561 เกมสมาร์ตโฟนปล่อยในปี พ.ศ. 2560 และกำลังจะได้รับสร้างเป็นซีรีส์อนิเมะสั้นชื่อเรื่องว่า Yūki Yūna wa Yūsha de Aru Churutto! มีเริ่มออกอากาศในเดือนเมษายน พ.ศ. 2564 อนิเมะฤดูกาลที่ 3 ออกอากาศตั้งแต่เดือนตุลาคมถึงธันวาคม พ.ศ. 2564
# Cololobus
Cololobus เป็นสกุลของพืชดอกที่อยู่ในวงศ์ทานตะวัน

ถิ่นกำเนิดของมันคือบราซิลตะวันออกเฉียงใต้

สปีชีส์ในสกุล ได้แก่:

Cololobus argenteus 
Cololobus hatschbachii 
Cololobus longiangustatus 
Cololobus rupestris
# Comiphyton
Comiphyton เป็นสกุลของพืชดอกที่อยู่ในวงศ์โกงกาง

ถิ่นกำเนิดของมันคือแอฟริกาเขตร้อนกลางตะวันตก

สปีชีส์ในสกุล ได้แก่:
 Comiphyton gabonense Floret
# Combera
Combera เป็นสกุลของพืชดอกที่อยู่ในวงศ์มะเขือ

ถิ่นกำเนิดของมันคืออเมริกาใต้ตอนใต้

สปีชีส์ในสกุล ได้แก่:

Combera minima 
Combera paradoxa
# เหตุจลาจลในไอร์แลนด์เหนือ พ.ศ. 2564
เกิดเหตุจลาจลหลายครั้งในพื้นที่ของกลุ่มผู้ภักดีอัลสเตอร์ในไอร์แลนด์เหนือ โดยเริ่มต้นที่ย่านวอเทอร์ไซด์ของเมืองเดร์รีในวันที่ 30 มีนาคม ค.ศ. 2021 ภายหลังเหตุจลาจลต่อเนื่องเป็นเวลาสี่คืนในเดร์รี การก่อความวุ่นวายได้กระจายไปยังเบลฟาสต์ซึ่งอยู่ทางใต้ ในวันที่ 2 เมษายน การประท้วงของกลุ่มภักดีขยายเป็นความรุนแรงและการจลาจลที่มีการขว้างปาแท่งโลหะ, อิฐ, วัสดุก่อสร้างอาคาร และระเบิดน้ำมัน ต่อมาในวันที่ 3 เมษายน ความไม่สงบได้แพร่กระจายไปยังนิวทาวนับบี ที่ซึ่งมีการจี้ปล้นและวางเพลิงรถยนต์และใช้นะเบิดน้ำมันขว้างใส่ตำรวจ นอกจากนี้ในคืนวันที่ 4 เมษายนและเช้าวันที่ 5 เมษายน เกิดการลุกฮือของประชาชนในเมืองคาร์ริกเฟอร์เกิสในมณฑลอันทริมใต้ โดยกลุ่มผู้ภักดีได้ก่อการกั้นถนนเพื่อไม่ให้ตำรวจเข้ามายังที่อยู่อาศัยท้องที่ รวมถึงปาระเบิดและระเบิดเพลิงใส่ยานพาหนะของตำรวจ เดอะบีบีซีรายงานว่าจลาจลนี้ร้ายแรงที่สุดในรอบหลายปี

ดูเพิ่ม
 เดอะทรับเบิลส์
# Colignonia
Colignonia เป็นสกุลของพืชดอกที่อยู่ในวงศ์บานเย็น

ถิ่นกำเนิดของมันคือโคลอมเบียจนถึงอาร์เจนตินาตอนเหนือ

สปีชีส์ในสกุล ได้แก่:
Colignonia glomerata 
Colignonia ovalifolia 
Colignonia parviflora 
Colignonia pentoptera 
Colignonia rufopilosa 
Colignonia scandens
# Comolia
Comolia เป็นสกุลของพืชดอกที่อยู่ในวงศ์โคลงเคลง

ถิ่นกำเนิดของมันคือตรินิแดดถึงอเมริกาเขตร้อนตอนใต้

สปีชีส์ในสกุล ได้แก่:

Comolia anomala 
Comolia berberifolia 
Comolia bracteosa 
Comolia latifolia 
Comolia leptophylla 
Comolia microphylla 
Comolia nummularioides 
Comolia ovalifolia 
Comolia prostrata 
Comolia serpyllacea 
Comolia smithii 
Comolia vernicosa 
Comolia villosa
# Cleistochlamys
Cleistochlamys เป็นสกุลของพืชดอกที่อยู่ในวงศ์กระดังงา

ถิ่นกำเนิดของมันคือแอฟริกาเขตร้อนตะวันออกและตอนใต้

สปีชีส์ในสกุล ได้แก่:
 Cleistochlamys kirkii (Benth.) Oliv.
# Cleisostomopsis
Cleisostomopsis เป็นสกุลของพืชดอกที่อยู่ในวงศ์กล้วยไม้

ถิ่นกำเนิดของมันคืออนุทวีปอินเดียไปจนถึงจีนตะวันออกเฉียงใต้และอินโดจีน

สปีชีส์ในสกุล ได้แก่:

Cleisostomopsis eberhardtii 
Cleisostomopsis elytrigera 
Cleisostomopsis filiformis 
Cleisostomopsis roseus